《贾弘庵观察山园社集玉兰花下得南字》
明代·孙继皋

莺花二月满江南，选胜开尊此地堪。九畹飘香分映玉，群峰舞黛对抽簪。

横塘鼓吹喧游棹，上界钟声礼法龛。人醉瑶林归路晚，还携茗椀试甘泉。

作者简介：（1550—1610）常州府无锡人，字以德，号柏潭。万历二年进士第一。除修撰。官至吏部侍郎，摄铨事，论救诸谴谪官，无所避讳。神宗嫡母陈太后梓宫发引，帝称疾不送，遣官代行，继皋上疏极谏，忤旨。及三殿失火，大臣请去者，皆慰留，独继皋致仕去，卒赠礼部尚书。有《宗伯集》、《柏潭集》。